**Ministru kabineta noteikumu projekta “Grozījumi Ministru kabineta** **2016. gada 23. februāra noteikumos Nr. 108 “Kārtība, kādā ārvalstu karakuģi ienāk un uzturas Latvijas Republikas teritoriālajā jūrā, iekšējos ūdeņos un ostās un iziet no tām”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekta “Grozījumi Ministru kabineta 2016. gada 23. februāra noteikumos Nr. 108 “Kārtība, kādā ārvalstu karakuģi ienāk un uzturas Latvijas Republikas teritoriālajā jūrā, iekšējos ūdeņos un ostās un iziet no tām”” mērķis ir atvieglot NATO un Eiropas Savienības dalībvalstu karakuģu ienākšanas procesu Latvijas Republikas teritoriālajā jūrā, iekšējos ūdeņos un ostās, turpmāk tiem atceļot diplomātiskās atļaujas kārtošanas formalitātes.Noteikumu projekta spēkā stāšanās paredzēta normatīvajos aktos noteiktajā vispārējā kārtībā.  |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Aizsardzības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts “Grozījumi Ministru kabineta 2016. gada 23. februāra noteikumos Nr. 108 “Kārtība, kādā ārvalstu karakuģi ienāk un uzturas Latvijas Republikas teritoriālajā jūrā, iekšējos ūdeņos un ostās un iziet no tām”” (turpmāk – Noteikumu projekts) izstrādāts pēc Aizsardzības ministrijas iniciatīvas, lai efektivizētu esošo tiesisko regulējumu, mazinātu birokrātisko slogu iesaistītajām institūcijām un veicinātu militāro mobilitāti. Noteikumu projekta izstrādi nosaka nepieciešamība atvieglot Ziemeļatlantijas līguma organizācijas (turpmāk arī – NATO) un Eiropas Savienības (turpmāk arī - ES) dalībvalstu karakuģu ienākšanas procesu Latvijas Republikas teritoriālajā jūrā, iekšējos ūdeņos un ostās. Ministru kabineta 2016. gada 23. februāra noteikumi Nr. 108 “Kārtība, kādā ārvalstu karakuģi ienāk un uzturas Latvijas Republikas teritoriālajā jūrā, iekšējos ūdeņos un ostās un iziet no tām” (turpmāk arī – noteikumi) nosaka NATO dalībvalstu karakuģu ienākšanu uz mācībām un manevriem, pastiprinot valsts drošības un aizsardzības spējas miera laikā. Noteikumi nosaka, ka NATO un NATO dalībvalstu karakuģiem diplomātiskā atļauja ienākšanai Latvijas Republikas teritoriālajā jūrā, iekšējos ūdeņos un ostās nav nepieciešama. Tā kā par militāro mācību organizēšanu Latvijas Republikas teritoriālajā jūrā atkarībā no iesaistīto spēku lieluma lēmumu pieņem Ministru kabinets vai aizsardzības ministrs un politiskā līmenī atbalsts šo kuģu ienākšanai jau ir izteikts, šobrīd papildus nepieciešams saskaņot tikai tehnisko informāciju. Minētās izmaiņas noteikumos jau ir samazinājušas birokrātisko slogu Ārlietu ministrijai, Aizsardzības ministrijai, Vides aizsardzības un reģionālās attīstības ministrijai un Nacionālajiem bruņotajiem spēkiem. Aizsardzības ministrija saskata iespējas turpināt iesākto birokrātiskā sloga samazināšanu un dokumentu aprites optimizēšanu, paplašinot nosacījumu loku. Turklāt, attīstot militāro mobilitāti, NATO un ES līmenī tiek aktualizēti jautājumi saistībā ar birokrātisko procedūru sakārtošanu, kas ļautu attīstīt spējas nogādāt militāro tehniku, personālu un materiāltehniskos līdzekļus vajadzīgajā vietā un laikā, vienkāršojot un harmonizējot tam nepieciešamās procedūras.Tādējādi Aizsardzības ministrija, analizējot pēdējo gadu NATO un ES dalībvalstu karakuģu ienākšanas Latvijas Republikas teritoriālajos ūdeņos procesus, kā arī NATO un ES prasības militārās mobilitātes jomā, ir izstrādājusi Noteikumu projektu, kas atvieglos arī ES dalībvalstu karakuģu ienākšanu Latvijas Republikas teritoriālajā jūrā, iekšējos ūdeņos un ostās. Noteikumu projekts ir izstrādāts, pamatojoties uz 2019. gada 5. jūlija Aizsardzības ministrijas, Ārlietu ministrijas, Satiksmes ministrijas, Nacionālo bruņoto spēku un Latvijas Jūras administrācijas pārstāvju tikšanos par NATO dalībvalstu karakuģu reisu atzinumu sniegšanas procesu, kuras laikā tika panākta konceptuāla vienošanās par atvieglotu kārtību ne tikai NATO, bet arī ES dalībvalstu karakuģiem, kuriem diplomātiskā atļauja ienākšanai Latvijas Republikas teritoriālajā jūrā, iekšējos ūdeņos un ostās minētajā gadījumā nebūtu nepieciešama. Jaunais noteikumu projekts mazinās institūciju birokrātisko slogu un optimizēs dokumentu apriti, paātrinot lēmuma pieņemšanu. Jaunā kārtība samazinās birokrātisko slogu Ārlietu ministrijai, Aizsardzības ministrijai un Nacionālajiem bruņotajiem spēkiem. Tādējādi noteikumu projekts paredz papildināt noteikumu 3.punktu ar teikumu šādā redakcijā: “NATO un Eiropas Savienības (turpmāk – ES) dalībvalstu karakuģiem Ārlietu ministrijas ienākšanas atļauja Latvijas Republikas teritoriālajā jūrā, iekšējos ūdeņos un ostās nav nepieciešama”. Līdz ar to noteikumu projektā ir iekļauts punkts par II. nodaļas izteikšanu šādā redakcijā: “II. Ārvalstu karakuģu, izņemot NATO un ES dalībvalstu karakuģu, ienākšana un iziešana” un punkts par IV. nodaļas izteikšanu šādā redakcijā: “ IV. NATO un ES dalībvalstu karakuģu ienākšana un iziešana”. Noteikumu projektā ietvertie grozījumi II. nodaļas 7., 8., 9. un 10. punktā, kā arī IV. nodaļas 27.,28. un 29. punktā paredz tos pielāgot noteikumu projekta mērķim, ka NATO un ES dalībvalstu karakuģiem Ārlietu ministrijas ienākšanas atļauja Latvijas Republikas teritoriālajā jūrā, iekšējos ūdeņos un ostās nav nepieciešama. Tādējādi NATO un ES dalībvalstu karakuģu ienākšanas process kļūs vienkāršotāks, jo nebūs nepieciešama diplomātiskās atļaujas iegūšana. Lai nodrošinātu tehniskās informācijas apriti, tiek noteikts, ka NATO un ES dalībvalsts karakuģa komandieris vai karakuģu grupas komandieris, vai viņa pilnvarots pārstāvis ne vēlāk kā 48 stundas pirms kuģa reisa elektroniski iesniedz Nacionālajiem bruņotajiem spēkiem informāciju par NATO un ES dalībvalstu karakuģa ienākšanu Latvijas ostā un nepieciešamo uzņemošās valsts atbalstu. Iesniedzamā informācija ir apkopota (sadarbībā ar Jūras spēkiem) anketas veidā pielikumā, ar ko tiks papildināti noteikumi. Savukārt ārvalstu karakuģu, kas nav NATO un ES dalībvalstu karakuģi, ienākšanas atļauju saskaņošanas process paliek nemainīgs un par pieņemto lēmumu Ārlietu ministrija diplomātiskā ceļā rakstiski informē ienākšanas atļaujas pieprasītāju un Nacionālos bruņotos spēkus. Vienlaikus noteikumu projekts paredz papildināt noteikumus ar 29.1, 29.2 un 29.3 punktu, lai precizētu kārtību, kādā notiek informācijas apmaiņa gadījumos, kad uz NATO un ES dalībvalsts karakuģa atrodas pasažieri vai personāls, kas nepieder NATO un ES dalībvalstu bruņoto spēku personālam un plāno nokāpt no karakuģa Latvijas Republikas ostā, un gadījumos, kad NATO un ES dalībvalsts karakuģa personāls plāno nokāpt no NATO un ES dalībvalsts karakuģa Latvijas Republikas ostā. Minētajos gadījumos ir nepieciešams sagatavot attiecīgo personu, kas plāno nokāpt no karakuģa, sarakstu un to iesniegt Nacionālo bruņoto spēku sadarbības virsniekam, kas to tālāk nodod Valsts robežsardzes kompetentajam pārstāvim. Lai nodrošinātu noteikumu projektā paredzēto informācijas apmaiņas kārtību, Nacionālajiem bruņotajiem spēkiem un Valsts robežsardzei tiek noteikts ne vēlāk kā 6 mēnešu laikā noslēgt starpresoru vienošanos par to, kā tiek veikta savstarpējā informācijas apmaiņa.Noteikumu projektā ir iekļauts punkts par esošo noteikumu 21.  un 22. punkta svītrošanu. Minētie punkti attiecas uz robežpārbaudēm un ar to saistītajiem izņēmumiem. Nosacījumus par personu pārvietošanos pār robežām, tostarp personu pakļautību robežpārbaudēm, un robežkontroles veikšanas nosacījumus paredz Eiropas Parlamenta un Padomes 2016. gada 9. marta Regula (ES) 2016/399 par Savienības Kodeksu par noteikumiem, kas reglamentē personu pārvietošanos pār robežām (Šengenas Robežu kodekss) (turpmāk – Regula 2016/399), kas atbilstoši Līguma par Eiropas Savienības darbību 288. panta otrajai daļai ir tieši piemērojama. Attiecīgi arī izņēmumus no pakļautības robežpārbaudēm un atvieglojumus attiecībā uz robežkontroli nosaka Regula 2016/399. Ievērojot ārējo normatīvo aktu hierarhiju, Eiropas Savienības normatīvie akti – regulas - hierarhiskā ziņā ir augstāki par Ministru kabineta noteikumiem, līdz ar to Ministru kabineta noteikumi ir veidojami tā, lai tie nenonāktu pretrunā augstāka juridiskā spēka tiesību normām. Līdz ar to noteikumu 21. un 22. punkts ir svītrojami, jo attiecīgie jautājumi ir ietverti Regulā 2016/399. Noteikumu 15. punkts paredz, ka ārvalsts karakuģi ostas ārējā reidā vai citā iepriekš saskaņotā vietā sagaida Nacionālo bruņoto spēku karakuģis (izņemot gadījumu, ja ārvalsts karakuģis veic miermīlīgu caurbraucienu) un sadarbības virsnieks. Noteikumu projekts paredz papildināt noteikumu 15. punktu aiz vārdiem “saskaņotā veidā” ar vārdiem “ja nepieciešams”, pamatojoties uz to, ka attiecīga sagaidīšana ārvalsts karakuģiem nav obligāta un tiek noteikta, ja iesaistītās puses to iepriekš saskaņo. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālie bruņotie spēki, Ārlietu ministrija |
| 4. | Cita informācija | ANO Jūras tiesību konvencijas 32. pants nosakakarakuģuvai citu nekomerciālos nolūkos izmantotu valsts kuģuimunitāti.Tas nozīmē, ka karakuģi bauda suverēno imunitāti un ne policija, ne ostu dienesti, ne citi dienesti nav tiesīgi uzkāpt uz karakuģa bez karakuģa komandiera atļaujas. ANO Jūras tiesību konvencija ir starptautiskais tiesību akts, kas attiecas uz visiem subjektiem, kas ir iesaistīti kuģošanā. Saskaņā ar ANO Jūras tiesību konvenciju karakuģis ir speciālais subjekts.Izstrādātā kārtība neattiecas uz valsts apdraudējuma situācijām, ko nosaka atsevišķa kārtība, kādā Valsts robežsardze un Nacionālie bruņotie spēki sadarbojas un apmainās ar informāciju valsts apdraudējuma gadījumā[[1]](#footnote-1). Tāpat saskaņā ar likumu “Par ārkārtējo situāciju un izņēmuma stāvokli” Ministru kabinetam ir tiesības likuma noteiktajā kārtībā lēmumā par ārkārtējo situāciju vai izņēmuma stāvokli atsevišķi noteikt kārtību, kādā saskaņojama NATO un ES spēkos ietilpstošo personu ierašanās Latvijas Republikas teritorijā.Savukārt NATO bruņoto spēku ārējās robežas šķērsošana ārpus robežšķērsošanas vietām notiek saskaņā ar Latvijas Republikas valsts robežas likuma10. panta 6.1 daļā[[2]](#footnote-2) noteikto kārtību.NATO un ES dalībvalstīs ir dažāda kārtība attiecībā uz to, kāda klasifikācija un dokumentu aprite ir noteikta saistībā ar informāciju par karakuģiem, kas ienāk teritoriālajos ūdeņos un ostās, un militārpersonām, kas ostās nokāpj no kuģa (un pārvietojas tālāk uzņemošās valsts civilajā infrastruktūrā). Līdz ar to ir iespējams, ka ar šādu informāciju Nacionālie bruņotie spēki un Valsts robežsardze var apmainīties gan izmantojot neklasificētus sakarus, gan izmantojot klasificētas informācijas aprites kārtību, kā arī var būt gadījumi, kad ar šādu informāciju iespējams iepazīties tikai klātienē papīra dokumenta formā. Līdz ar to nepieciešams noslēgt starpresoru vienošanos, ar ko tiktu atrunāta minētā kārtība. Tādējādi Nacionālajiem bruņotajiem spēkiem un Valsts robežsardzei ne vēlāk kā 6 mēnešu laikā jānoslēdz starpresoru vienošanās par to, kā tiek veikta savstarpējā informācijas apmaiņa Ministru kabineta 2016. gada 23. februāra noteikumu Nr. 108 “Kārtība, kādā ārvalstu karakuģi ienāk un uzturas Latvijas Republikas teritoriālajā jūrā, iekšējos ūdeņos un ostās un iziet no tām” ietvaros attiecībā uz gadījumiem, kad NATO un ES dalībvalsts karakuģa personāls un pasažieri vai personāls, kas nepieder NATO un ES dalībvalstu bruņoto spēku personālam, plāno nokāpt no NATO un ES dalībvalsts karakuģa Latvijas Republikas ostā. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecināms uz Aizsardzības ministriju, Ārlietu ministriju, Nacionālajiem bruņotajiem spēkiem, kā arī personām, kurām iepriekš bija pienākums prasīt diplomātisko atļauju ES dalībvalstu karakuģa ienākšanai Latvijas teritoriālajos ūdeņos. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums samazina administratīvo slogu Ārlietu ministrijai, Aizsardzības ministrijai un Nacionālajiem bruņotajiem spēkiem.Administratīvais slogs vienlaicīgi tiek samazināts tām personām, kurām iepriekš bija pienākums prasīt atļauju ES dalībvalstu karakuģa ienākšanai Latvijas teritoriālajos ūdeņos. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par Noteikumu projektu. Noteikumu projekts 2019. gada 19. augustā tika publicēts Aizsardzības ministrijas mājaslapas sadaļā “Sabiedriskās un publiskās apspriešanas”: https://www.mod.gov.lv/lv/nozares-politika/sabiedribas-lidzdaliba/sabiedriskas-un-publiskas-apspriesanasPēc Noteikumu projekta izsludināšanas Valsts sekretāru sanāksmē tas būs pieejams Ministru kabineta tīmekļa vietnē [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Aizsardzības ministrijas tīmekļvietnē [www.mod.gov.lv](http://www.mod.gov.lv). |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Nacionālie bruņotie spēki, Ārlietu ministrija, Valsts robežsardze. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā netiks izveidotas jaunas institūcijas un netiks likvidētas vai reorganizētas esošās institūcijas. |
| 3. | Cita informācija | Nav. |

Iesniedzējs:

Ministru prezidenta biedrs,

aizsardzības ministrs Artis Pabriks

Vīza:

Valsts sekretārs Jānis Garisons

I. Rubļevska, 67335088

ieva.rublevska@mod.gov.lv

1. Nacionālās drošības likums

33. pants. Valsts aizsardzības operatīvais plāns

(1) Valsts aizsardzības operatīvais plāns ietver operatīvās situācijas izvērtējumu, Nacionālo bruņoto spēku operatīvās kaujas gatavības izvērtējumu un darbības plānu. Tas nosaka operatīvās situācijas vadību, uzdevumus, pienākumus, to izpildes kārtību, paredzamo atbalstu, iespējamos sakarus un materiāltehnisko nodrošinājumu. [↑](#footnote-ref-1)
2. "(61) Personas, kuras ietilpst Ziemeļatlantijas līguma organizācijas (NATO) dalībvalsts spēkos (Ziemeļatlantijas līguma organizācijas dalībvalstu līguma par to bruņoto spēku statusu I panta "a" punkta izpratnē) un ierodas Latvijas Republikā, lai piedalītos Nacionālo bruņoto spēku un ārvalstu bruņoto spēku plānotajās kopējās mācībās, atsevišķos gadījumos pēc Valsts robežsardzes atļaujas saņemšanas var šķērsot ārējo robežu ārpus robežšķērsošanas vietas. Par nepieciešamību šķērsot ārējo robežu ārpus robežšķērsošanas vietas Nacionālie bruņotie spēki rakstveidā informē Valsts robežsardzi, saskaņojot robežas šķērsošanas, kā arī robežpārbaudes vietu un laiku vismaz divas nedēļas pirms šo mācību uzsākšanas." [↑](#footnote-ref-2)